b'\n_START_ARTICLE_\nBartolom\xc3\xa9 Raxoi e Losada\n_START_SECTION_\nBiografia\n_START_PARAGRAPH_\nVa estudiar gram\xc3\xa0tica en la seva vila natal, des d\'on va anar a Santiago de Compostel\xc2\xb7la, ingressant en el Col\xc2\xb7legi de Sant Geroni per obtenir el batxillerat en lleis. Despr\xc3\xa9s aniria a La Corunya per graduar-se com a advocat en la Reial Audi\xc3\xa8ncia de Gal\xc3\xadcia. Posteriorment abra\xc3\xa7aria l\'estat eclesi\xc3\xa0stic, i l\'exerc\xc3\xad primer als cabildos d\'Orense i, despr\xc3\xa9s, de Lugo. El 1730 va guanyar per oposici\xc3\xb3 pla\xc3\xa7a a la Penitenciar\xc3\xada de Santiago. Enviat a Madrid pel cabildo compostel\xc2\xb7l\xc3\xa0, seria nomenat Comissari General de la Croada, un dels c\xc3\xa0rrecs eclesi\xc3\xa0stics m\xc3\xa9s importants en l\'Espanya d\'aquell moment. A m\xc3\xa9s, va ser el fundador de la "Congregaci\xc3\xb3 de Naturals i Originals de Gal\xc3\xadcia", creada a Madrid el 1741, sent una de les seves principals missions celebrar la Festa de l\'Ap\xc3\xb2stol Santiago, Patr\xc3\xb3 de Gal\xc3\xadcia i d\'Espanya, i posar en contacte  tots els gallecs de Madrid perqu\xc3\xa8 s\'ajudessin els uns als altres i recolzessin tots els assumptes que afectessin a Gal\xc3\xadcia. _NEWLINE_El 30 de maig de 1751 va ser proposat pel rei Ferran VI com a Arquebisbe de Santiago de Compostel\xc2\xb7la, c\xc3\xa0rrec que exerciria fins a la seva mort.\n_START_SECTION_\nConstruccions\n_START_PARAGRAPH_\nDurant el seu mandat com a Arquebisbe va construir i va restaurar gran quantitat d\'edificacions a la ciutat compostelana, sent la primera (1757) la reedificaci\xc3\xb3 de la fa\xc3\xa7ana de l\'Azabacher\xc3\xada de la Catedral. Va construir tamb\xc3\xa9 el Palau de Lestrove prop de Padr\xc3\xb3n i l\'antiga seu d\'Iria. Va fundar l\'Hospital de Carretes, on es recollia captaires i inv\xc3\xa0lids que pidolaven per la ciutat; l\'Hospici per als pobres i va influir en un parent seu, Mateo V\xc3\xa1zquez, per a la creaci\xc3\xb3 del Col\xc2\xb7legi de l\'Ensenyament. La seva obra m\xc3\xa9s important, sens dubte, va ser la nova Casa Consistorial de l\'Ajuntament de Compostela (Pazo de Raxoi, 1766), que est\xc3\xa0 enfront de la catedral, a la Pla\xc3\xa7a de l\'Obradoiro. A m\xc3\xa9s, va aixecar el Seminari de Confessors, va ampliar el Palau Arquebisbal i la Casa d\'Exercicis, va construir el palau arquebisbal a Lestrove, va fundar l\'Asil de Carretes, la Casa Galera, etc._NEWLINE_A la seva vila natal de Pontedeume s\'hi va construir una casa i, a m\xc3\xa9s, reedific\xc3\xa0 l\'Esgl\xc3\xa9sia Parroquial de Santiago.'